***\* Označené žltou farbou doplní uchádzač***

**Zmluva o spracúvaní osobných údajov**

(ďalej ako „Zmluva“)

*Sprostredkovateľ:*

Sídlo:

IČO:

DIČ:

IČ DPH:

Zapísaný v Obchodnom registri:

Bank. spojenie:

IBAN:

Zastúpený:

*Prevádzkovateľ:* **Dopravný podnik mesta Košice, akciová spoločnosť**

Sídlo: Bardejovská 6, 043 29, Košice

IČO: 31701914

DIČ: 2020488206

IČ DPH: SK2020488206

Zapísaný v Obchodnom registri: Mestského súdu Košice, odd Sa, vložka č.

559/V

Bank. spojenie: UniCredit Bank Czech Republic and Slovakia, a.s ,

IBAN: SK36 1111 0000 0066 1018 6006

Zastúpený: Ing. Roman Danko - predseda predstavenstva

Mgr. Marcel Čop - člen predstavenstva

**Článok 1 .Preambula**

* 1. Prevádzkovateľ a sprostredkovateľ uzavreli dňa .......... Servisnú zmluvu na poskytovanie podporných služieb pre zabezpečenia prevádzky IS Helios Nephrite – hlavná zmluva.
  2. Pri plnení uvedenej zmluvy má Sprostredkovateľ prístup k osobným údajom fyzických osôb, ktoré sú v pracovnoprávnom alebo v inom zmluvnom vzťahu vo vzťahu k Prevádzkovateľovi (ďalej ako „dotknuté osoby“).

**Článok 2.**

1. Predmetom tejto zmluvy je vymedzenie účelu, úprava podmienok vzájomných práv a povinností zmluvných strán pri spracúvateľských operáciách s osobnými údajmi dotknutých osôb Sprostredkovateľom tak, aby spracovanie osobných údajov prebiehalo v súlade s príslušnými platnými právnymi predpismi a aby sa zabezpečila dostatočná a účinná ochrana spracovávaných osobných údajov dotknutých osôb a poverenie sprostredkovateľa spracúvaním osobných údajov dotknutých osôb, ktoré prevádzkovateľ spracúva vo svojich informačných systémoch, a to za podmienok dohodnutých v tejto zmluve.

**Článok 3.**

**Poverenie na spracúvanie osobných údajov**

Prevádzkovateľ touto zmluvou poveruje sprostredkovateľa spracúvaním osobných údajov v mene prevádzkovateľa :

1. **Predmet spracúvania** – sprostredkovateľ vykonáva spracúvanie osobných údajov automatizovanými i neautomatizovanými prostriedkami z databáz : Správa registratúry a archívnych záznamov, Právna agenda – zmluvy a predzmluvné vzťahy a Informačný systém sprístupňovania informácií, Agenda a.s., Personalistika, Vedenie účtovníctva.
2. **Doba spracúvania** : odo dňa nadobudnutia účinnosti hlavnej zmluvy až po skončenie zmluvného vzťahu medzi zmluvnými stranami podľa čl. 7, bod 1. tejto zmluvy, najneskôr do ukončenia účelu spracúvania
3. **Povaha spracúvania** : osobné údaje dotknutých osôb sú spracúvané na právnom základe podľa GDPR, čl. 6 ods. 1 písm. b) – spracúvanie je nevyhnutné na plnenie zmluvy, ktorej zmluvnou stranou je dotknutá osoba; a písm. c) – spracúvanie je nevyhnutné na plnenie zákonných povinností prevádzkovateľa .
4. **Na účel** : Účel spracúvania je daný hlavnou zmluvou, na základe ktorej sprostredkovateľ spracúva osobné údaje za účelom zaistenia podpory programového vybavenia aplikácie Helios Nephrite – riadna prevádzka a podpora IS pre prevádzkovateľa.
5. **Typy a zoznam osobných údajov, ktoré sú predmetom spracúvania** : pri plnení účelu spracovania osobných údajov sprostredkovateľ spracováva *všeobecné osobné údaje* : meno, priezvisko, titul, adresa pobytu, dátum narodenia, rodné číslo, údaje o vzdelaní, e-mailová adresa, číslo telefónu , príp. iné osobné údaje, ktoré môžu byť nevyhnutne sprístupnené pri plnení hlavnej zmluvy .
6. **kategórie dotknutých osôb** : zamestnanci, bývalí zamestnanci prevádzkovateľa, účastníci zmlúv s prevádzkovateľom, vedenie a.s., odosielatelia a prijímatelia registratúrnych záznamov ( poštových zásielok) v postavení dotknutých osôb, najmä – zamestnanci prevádzkovateľa, bývalí zamestnanci, uchádzači o zamestnanie, ich rodinní príslušníci, klienti, zákazníci, cestujúci, cestujúci bez platného cestovného lístka, účastníci cestnej premávky a iné osoby pri uplatňovaní svojich práv a oprávnených záujmov.

**Článok 4.**

1. Sprostredkovateľ je oprávnený osobné údaje uvedené v bode 5, článku 3. tejto zmluvy spracúvať = vykonávať operácie alebo súbory operácií s osobnými údajmi, najmä získavanie, usporadúvanie, uchovávanie, zmena, vyhľadávanie, prehliadanie, využívanie, obmedzenie, vymazanie s odbornou starostlivosťou za dodržania všetkých zákonných podmienok a v súlade s dobrými mravmi.
2. Sprostredkovateľ je povinný :
3. postupovať pri spracúvaní osobných údajov podľa všeobecne záväzných právnych predpisov a podľa písomných pokynov ( postačuje e-mail) prevádzkovateľa;
4. informovať prevádzkovateľa bez zbytočného odkladu, ak má za to, že sa pokynom prevádzkovateľa porušujú všeobecne záväzné právne predpisy týkajúce sa ochrany osobných údajov; bez zbytočného odkladu po tom, čo sa o porušení dozvedel, hlásiť prevádzkovateľovi porušenie bezpečnosti osobných údajov;
5. zachovávať mlčanlivosť o osobných údajoch, s ktorými príde do styku, a to aj po skončení poverenia;
6. spracúvať osobné údaje len na účel určený podľa čl. 3 bodu 4 tejto zmluvy;
7. spracúvať len také osobné údaje, ktoré rozsahom a obsahom zodpovedajú určenému účelu a sú nevyhnutné pre jeho dosiahnutie;
8. spracúvať iba správne, kompletné a aktuálne osobné údaje vo vzťahu k účelu ich spracúvania a naložiť s nesprávnymi a nekompletnými údajmi v súlade so zákonom;
9. zabezpečiť osobné údaje pred odcudzením, stratou, poškodením, náhodným alebo nezákonným zničením, neoprávneným prístupom, neoprávneným poskytnutím prenášaných , uchovávaných alebo inak spracúvaných osobných údajov, zmenou a rozširovaním, na tento účel prijme primerané technické, organizačné a personálne opatrenia zodpovedajúce spôsobu spracúvania osobných údajov;
10. neposkytovať a nesprístupňovať osobné údaje bez predchádzajúceho písomného súhlasu prevádzkovateľa, okrem prípadov, ak poskytnutie a/alebo sprístupnenie je nevyhnutné na zabezpečenie spracúvania osobných údajov podľa tejto zmluvy alebo povinnosť poskytnutia a/alebo sprístupnenia osobných údajov vyplýva z osobitných právnych predpisov alebo na základe rozhodnutia orgánu verejnej moci;
11. poskytnúť súčinnosť prevádzkovateľovi vhodnými technickými a organizačnými opatreniami pri plnení jeho povinností, prijímať opatrenia na základe žiadosti dotknutej osoby pri uplatňovaní jej práv;
12. poskytnúť súčinnosť prevádzkovateľovi pri zabezpečovaní plnenia povinností podľa 32 až 34 GDPR s prihliadnutím na povahu spracúvania osobných údajov a informácie dostupné sprostredkovateľovi;
13. zabezpečiť, že všetky ním určené oprávnené osoby budú pred spracúvaním osobných údajov poučené a zaviazané povinnosťou mlčanlivosti o týchto údajoch, a to aj po zániku ich právneho vzťahu k prevádzkovateľovi;
14. nahradiť prevádzkovateľovi škodu, ktorá mu vznikne v dôsledku porušenia tejto zmluvy zo strany sprostredkovateľa;
15. vrátiť bezodkladne po zániku tejto zmluvy prevádzkovateľovi všetky dokumenty obsahujúce osobné údaje, ktoré mu prevádzkovateľ poskytol a vymazať všetky ich kópie; týmto nie sú dotknuté ustanovenia všeobecne záväzných právnych predpisov ukladajúcich sprostredkovateľovi povinnosti uchovávania týchto osobných údajov;
16. po zániku tejto zmluvy a ukončení poskytovania služieb týkajúcich sa spracúvania osobných údajov bezodkladne vymazať osobné údaje, vrátiť prevádzkovateľovi všetky dokumenty obsahujúce osobné údaje, ktoré mu prevádzkovateľ poskytol a vymazať všetky ich existujúce kópie; týmto nie sú dotknuté ustanovenia všeobecne záväzných právnych predpisov ukladajúcich sprostredkovateľovi povinnosti uchovávania týchto osobných údajov
17. Prevádzkovateľ zodpovedá za zabezpečenie spracúvania osobných údajov dotknutej osoby v IS a oboznámenie dotknutej osoby so spracúvaním osobných údajov a na tento účel je povinný zabezpečiť príslušnú dokumentáciu a definovať právny základ spracúvania osobných údajov podľa platnej legislatívy tak, aby Sprostredkovateľ mohol riadne plniť svoje povinnosti v zmysle tejto Zmluvy.
18. Sprostredkovateľ spracúva osobné údaje v sídle Prevádzkovateľa alebo formou vzdialeného prístupu.

**Článok 5.**

1. Prevádzkovateľ vyhlasuje, že pri výbere sprostredkovateľa postupoval v súlade s čl. 28 ods.1 GDPR a § 34 ods. 1 zákona č. 18/2018 Z.z. o ochrane osobných údajov, t.j. dbal na odbornú, technickú, organizačnú a personálnu spôsobilosť sprostredkovateľa a jeho schopnosť poskytnúť dostatočné záruky na prijatie primeraných technických a organizačných opatrení tak, aby spracúvanie osobných údajov spĺňalo zákonné požiadavky a aby sa zabezpečila ochrana práv dotknutej osoby.
2. Prevádzkovateľ je oprávnený požadovať od sprostredkovateľa preukázanie splnenia všetkých povinností vrátane vykonania všetkých predpísaných bezpečnostných opatrení na ochranu osobných údajov. Konkrétne technické a organizačné opatrenia sprostredkovateľ uvedie v prílohe č. 1 tejto zmluvy. Ak by zverejnením prílohy č. 1 mohlo dôjsť ku ohrozeniu bezpečnosti spracúvania alebo ohrozeniu obchodného tajomstva, uvedená príloha č. 1 sa na základe výslovnej požiadavky sprostredkovateľa nezverejní.
3. Prevádzkovateľ je oprávnený vykonať u sprostredkovateľa audit ochrany osobných údajov a sprostredkovateľ je povinný poskytnúť súčinnosť v rámci auditu ochrany osobných údajov a kontroly zo strany prevádzkovateľa alebo audítora, ktorého poveril prevádzkovateľ.
4. V prípade akéhokoľvek porušenia ochrany osobných údajov je sprostredkovateľ povinný oznámiť túto skutočnosť prevádzkovateľovi bez zbytočného odkladu po tom, ako sa o takom porušení dozvedel, najneskôr do 24 hodín e-mailom zaslaným na adresu : [ochranaudajov@dpmk.sk](mailto:ochranaudajov@dpmk.sk) a /alebo kontaktnej osobe určenej pre túto zmluvu.
5. Oznámenie o porušení ochrany osobných údajov musí obsahovať aspoň : opis povahy porušenia ochrany osobných údajov, kategórií, počtu dotknutých osôb, kategórií a počtu záznamov o osobných údajov, kontaktné údaje toho, u kto je oprávnený poskytnúť viac informácií, opis pravdepodobných následkov, opis prijatých alebo navrhovaných opatrení pre nápravu, resp. zmiernenie nepriaznivých dôsledkov.
6. Sprostredkovateľ pomáha prevádzkovateľovi pri oznámení porušenia ochrany osobných údajov príslušnému dozornému orgánu vrátane činnosti vedúcej ku získavaniu informácií, ktoré sa podľa článku 33 ods. 3 Nariadenia uvedú v oznámení prevádzkovateľa príslušnému dozornému orgánu.
7. V prípade porušenia bezpečnosti je sprostredkovateľ povinný prijať primerané nápravné opatrenia ihneď, ako je to možné. Zároveň sprostredkovateľ bezodkladne poskytne prevádzkovateľovi všetky relevantné informácie o zistenom porušení bezpečnosti ochrany osobných údajov a prijatých opatreniach.
8. Sprostredkovateľ je povinný poskytnúť prevádzkovateľovi všetku potrebnú súčinnosť za účelom odstránenia následkov porušenia bezpečnosti.
9. Sprostredkovateľ nie je oprávnený, okrem povinnosti vyplývajúcej z platnej právnej úpravy, poskytovať informácie o porušení ochrany osobných údajov.
10. Sprostredkovateľ je oprávnený poveriť spracúvaním osobných údajov ďalšieho sprostredkovateľa – subdodávateľa len na základe predchádzajúceho písomného súhlasu prevádzkovateľa.

**Článok 6.**

1. Sprostredkovateľ nesmie prenášať osobné údaje do tretích krajín alebo do medzinárodnej organizácie bez predchádzajúceho písomného súhlasu prevádzkovateľa, okrem prenosu na základe osobitného predpisu alebo medzinárodnej zmluvy, ktorou je Slovenská republika viazaná; sprostredkovateľ je pri takomto prenose povinný oznámiť prevádzkovateľovi túto požiadavku pred spracúvaním osobných údajov, ak osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje z dôvodov verejného záujmu.

**Článok 7.**

1. Táto zmluva sa uzatvára na dobu určitú, do doby trvania zmluvného vzťahu na základe hlavnej zmluvy.
2. Zmluvu je možné ukončiť písomnou dohodou zmluvných strán a/alebo písomným odstúpením od zmluvy.
3. Od zmluvy môže odstúpiť ktorákoľvek zmluvná strana v prípade podstatného porušenia zmluvy druhou stranou. Odstúpenie je účinné jeho doručením na adresu druhej zmluvnej strany uvedenú v zmluve.
4. Táto zmluva nadobúda platnosť a účinnosť dňom jej podpisu obomi zmluvnými stranami.
5. Veci, ktoré nie sú explicitne upravené touto zmluvou sa riadia príslušnými ustanoveniami Nariadenia Európskeho Parlamentu a Rady č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR) alebo zákona č. 18/2018 Z.z. o ochrane osobných údajov a o zmene a doplnení niektorých zákonov.
6. Zmeny a doplnenia možno uskutočniť len na základe dohody zmluvných strán písomným a očíslovaným dodatkom ku zmluve.
7. Zmluvné strany vyhlasujú, že si túto zmluvu pred jej podpísaním prečítali, že bola uzatvorená po vzájomnej dohode, podľa ich slobodnej vôle a nie v tiesni, ani za inak nápadne nevýhodných podmienok. Zmluvné strany s obsahom tejto zmluvy súhlasia a na znak súhlasu ju vlastnoručne podpisujú.
8. Táto zmluva bola vyhotovená v troch originálnych rovnopisoch, z ktorých dva rovnopisy obdrží prevádzkovateľ a jeden rovnopis obdrží sprostredkovateľ.
9. Neoddeliteľnou súčasťou tejto zmluvy je príloha č. 1 Technické a organizačné opatrenia vrátane technických a organizačných opatrení na zaistenie bezpečnosti údajov, ktorú podľa prijatých opatrení vypracuje sprostredkovateľ.

V Košiciach, dňa V ........................., dňa

Za prevádzkovateľa Za sprostredkovateľa

..............................................

Ing. Roman Danko

predseda predstavenstva

a poverený generálny riaditeľ

Dopravný podnik mesta Košice,

akciová spoločnosť

...............................................

Mgr. Marcel Čop

člen predstavenstva

Dopravný podnik mesta Košice,

akciová spoločnosť

**PRÍLOHA č.1**

zmluvy o ochrane osobných údajov pri plnení zmluvy : Servisná zmluva na poskytovanie podporných služieb pre zabezpečenia prevádzky IS Helios Nephrite

**Technické a organizačné opatrenia vrátane technických a organizačných opatrení na zaistenie bezpečnosti údajov**

**VYSVETLIVKA:**

Technické a organizačné opatrenia je potrebné opísať konkrétne, a nie všeobecným spôsobom.

*Opis technických a organizačných bezpečnostných opatrení zavedených sprostredkovateľom (sprostredkovateľmi) (vrátane všetkých príslušných osvedčení) s cieľom zaistiť primeranú úroveň bezpečnosti, pričom sa zohľadní povaha, rozsah, kontext a účel spracúvania, ako aj riziká pre práva a slobody fyzických osôb.*

*Príklady možných opatrení:*

|  |  |
| --- | --- |
|  | *Opatrenia zamerané na pseudonymizáciu a šifrovanie osobných údajov:* |

|  |  |
| --- | --- |
|  | *Opatrenia na zabezpečenie trvalej dôvernosti, integrity, dostupnosti a odolnosti systémov a služieb spracúvania:* |

|  |  |
| --- | --- |
|  | *Opatrenia na zabezpečenie schopnosti včas obnoviť dostupnosť osobných údajov a prístup k nim v prípade fyzického alebo technického incidentu:* |

|  |  |
| --- | --- |
|  | *Procesy pravidelného testovania, posudzovania a hodnotenia účinnosti technických a organizačných opatrení v záujme zaistenia bezpečnosti spracúvania:* |

|  |  |
| --- | --- |
|  | *Opatrenia na identifikáciu používateľov a poskytovanie používateľských povolení:* |

|  |  |
| --- | --- |
|  | *Opatrenia na ochranu údajov počas prenosu:* |

|  |  |
| --- | --- |
|  | *Opatrenia na ochranu údajov počas uchovávania:* |

|  |  |
| --- | --- |
|  | *Opatrenia na zaistenie fyzickej bezpečnosti miest, na ktorých sa spracúvajú osobné údaje:* |

|  |  |
| --- | --- |
|  | *Opatrenia na zabezpečenie zaznamenávania udalostí:* |

|  |  |
| --- | --- |
|  | *Opatrenia na zabezpečenie konfigurácie systému vrátane predvolenej konfigurácie:* |

|  |  |
| --- | --- |
|  | *Opatrenia na vnútorné riadenie IT a bezpečnosti IT:* |

|  |  |
| --- | --- |
|  | *Opatrenia na certifikáciu/zabezpečenie procesov a produktov:* |

|  |  |
| --- | --- |
|  | *Opatrenia na zabezpečenie minimalizácie údajov:* |

|  |  |
| --- | --- |
|  | *Opatrenia na zabezpečenie kvality údajov:* |

|  |  |
| --- | --- |
|  | *Opatrenia na zabezpečenie obmedzeného uchovávania údajov:* |

|  |  |
| --- | --- |
|  | *Opatrenia na zabezpečenie zodpovednosti:* |

|  |  |
| --- | --- |
|  | *Opatrenia na umožnenie prenosnosti údajov a zabezpečenie výmazu:* |